Pareiškėja savo kreipimesi **siūlo:**

**1)** **pakeisti Lietuvos Respublikos miškų įstatymo 3 straipsnio 4 dalį ir išdėstyti jį taip:**

4. III grupė - apsauginiai miškai. Tai yra genetinių, geologinių, geomorfologinių, hidrografinių, kultūrinių draustinių ar jų dalių, kultūrinių rezervatų miškai, atkuriamųjų ir genetinių sklypų, miško sėklinių medynų, laukų apsauginiai, apsaugos zonų miškai. Ūkininkavimo tikslas – formuoti produktyvius medynus, galinčius atlikti dirvožemio, oro, vandens, žmogaus gyvenamosios aplinkos apsaugos funkcijas. Šios miškų grupės medynuose draudžiami plynieji pagrindiniai miško kirtimai.

**2) pakeisti Lietuvos Respublikos miškų įstatymo 3 straipsnio 5 dalies 1) punktą ir išdėstyti jį taip:**

1) A - normalaus kirtimo amžiaus ūkiniai miškai. Ūkininkavimo tikslas - laikantis aplinkosaugos reikalavimų, formuoti produktyvius medynus, nepertraukiamai tiekti medieną. Šios miškų grupės medynuose draudžiami plynieji pagrindiniai miško kirtimai.

**3) Jei antras siūlymas būtų atmestas, kaip alternatyvą siūlome pakeisti Lietuvos Respublikos miškų įstatymo 3 straipsnio 5 dalies 1) punktą ir išdėstyti jį taip:**

1) A - normalaus kirtimo amžiaus ūkiniai miškai. Ūkininkavimo tikslas - laikantis aplinkosaugos reikalavimų, formuoti produktyvius medynus, nepertraukiamai tiekti medieną. Plynųjų pagrindinių miško kirtimų, išskyrus plynuosius sanitarinius miško kirtimus, biržės plotas negali būti didesnis kaip 4 hektarai. Draudžiami plynieji pagrindiniai miško kirtimai nacionaliniuose parkuose, išskyrus pelkinių ir užmirkusių augaviečių medynus;

**4 ) pakeisti Lietuvos Respublikos miškų įstatymo 3 straipsnio 5 dalies 2) punktą ir išdėstyti jį taip:**

2) B - trumpo kirtimo amžiaus plantaciniai miškai. Ūkininkavimo tikslas - greičiau išauginti kuo daugiau medienos. Tai yra miškai, kuriuose taikant spartaus auginimo technologijas auginami greitai augančių medžių rūšių medynai, kurių kirtimo amžius turi būti ne mažesnis kaip 15 metų. Šiems miškams gali būtip riskiriam i tik tos pačios amžiaus klasės medynai. Plantacinius miškus d raudžiama veisti neplantacinių miškų kirtavietėse arba šių miškų žuvusių želdinių, žėlinių ir medynų vietose, miško aikštėse ir miško laukymėse. Šios miškų grupės medynuose draudžiami plynieji pagrindiniai miško kirtimai.

**5) Jei ketvirtas siūlymas būtų atmestas, kaip alternatyvą siūlome pakeisti Lietuvos Respublikos miškų įstatymo 3 straipsnio 5 dalies 2) p u n k tą ir išdėstyti jį taip:**

2) B - trumpo kirtimo amžiaus plantaciniai miškai. Ūkininkavimo tikslas - greičiau išauginti kuo daugiau medienos. Tai yra miškai, kuriuose taikant spartaus auginimo technologijas auginami greitai augančių medžių rūšių medynai, kurių kirtimo amžius turi būti ne mažesnis kaip 15 metų. Šiems miškams gali būti priskiriami tik tos pačios amžiaus klasės medynai. Plantacinius miškus draudžiama veisti neplantacinių miškų kirtavietėse arba šių miškų žuvusių želdinių, žėlinių ir medynų vietose, miško aikštėse ir miško laukymėse. Plynų jų pagrindinių miško kirtimų, išskyrus plynuosius sanitarinius miško kirtimus, biržės plotas negali būti didesnis kaip 6 hektarai.